Betragtning over Verdens Daarlighed

Betragtning over Verdens Daarlighed, forfattet i 5 Capitler og sammenskrevet i Korthed af en lidet forsøgt og mindre skriftlærd Dreng Hans Nielsen Houge paa Rolfsøen i Thunøe Sogn er en kristen traktat eller pamflett fra 1796,  skrevet av lekpredikanten Hans Nielsen Hauge (1771-1824). Det var Hauges første bokutgivelse, kort tid etter hans åpenbaringsopplevelse 5. april 1796. Boken var på 76 sider.

Boka er en konvensjonell ortodoks fremstilling av den kristne troen, og en kritikk av samtidens prester for å forsømme sitt sjelesørgeroppdrag overfor menigheten.Hans Nielsen Hauge i Norsk biografisk leksikon Særlig er boken en polemikk mot den daværende sognepresten i Tune, Gerhard Seeberg (1734-1813) som både sto langt fra Hauge i trosutøvelsen – Hauge var pietist mens Seeberg var herrnhuter, og som på flere vis hadde hatt en klanderverdig opptreden som sogneprest.Dag Kullerud i innledningen til Hans Nielsen Hauge; tekster i utvalg (2012) ISBN 978-82-525-7791-4. Utdrag fra skriftet er gjengitt i denne antologien.

I sine første årene som forfatter skriver Hans Nielsen Hauge «ustanselig om sitt eget kall».Trygve Riiser Gundersen «“En ny lære med makt og myndighet…” Utsigelse og autoritet hos Hans Nielsen Hauge ». Arr idéhistorisk tidsskrift, nr 2-3, 1998, og i bokens siste del forteller Hauge om sitt liv og sin egen kristentro. 

I Hauges neste bok, Forsøg til en Afhandling om Guds Viisdom fra høsten 1796, tar han med et kort kapittel med «Forsvar mod de Indvendinger som ere giorte imot mit Skrift: Betragning over Verdens Daarlighed». Hauges posisjon som oppbyggelsesforfatter ble formet i og med hans fire første bøker, som alle «kom ut i mellom fire og seks opplag i tida før 1804. En regner med et samlet opplag på disse tekstene på mellom 40 og 100 000 eksemplarer i perioden fram til arrestasjonen. Ingen annen del av Hauges forfatterskap fikk en tilsvarende betydning»Trygve Riiser Gundersen Om å ta ordet; bearbeidet versjon av hovedoppgave. Utgitt av prosjektet Norsk sakprosa, 2001 ISBN 82-90954-16-6
 Utgivelser 



 Referanser 

 Eksterne lenker 
 Betragtning over Verdens Daarlighed  gjengitt i sin helhet hos document.no

Kategori:Haugianisme
Kategori:Bøker fra 1796
Kategori:Bøker av Hans Nielsen Hauge